в раздел 2.2 по-горе.
 (32)
 В искането си заявителят представи доказателства, че малките ролки в Тайланд се произвеждат чрез пренавиване на джъмбо ролки, доставени пряко от КНР или непряко от тайландски производители, които се снабдяват със суровини за производството на джъмбо ролки от КНР (8). Заявителят показа, че:
 (1)
 Тайландските производители не разполагат с необходимите машини за производство на малки ролки от първичен алуминий, а само за пренавиване, рязане, разрязване, темпериране и други сравнително дребни операции с големи ролки. Това се потвърждава и от информацията на уебсайтовете на няколко тайландски производители (9).
 (2)
 Тайландските производители се снабдяват с джъмбо ролки или директно от КНР, или от тайландски производители на джъмбо ролки, които се снабдяват със суровина (фолио) от КНР. Последната практика се потвърждава от констатациите в паралелното разследване на Комисията относно джъмбо ролките.
 (3)
 Всички известни тайландски производители износители на малки ролки, за които Комисията разполага с информация от искането и от публично достъпните източници, са дъщерни предприятия на китайски дружества, които могат да произвеждат малки ролки в КНР и го правят. Това включва комплектуване, което понастоящем се осъществява в Тайланд и за което заявителят е предоставил информация.
 (33)
 По време на разследването не се разкриха доказателства, че има достатъчно основание или икономическа обосновка за вноса в Съюза на малки ролки от Тайланд освен да се избегне плащането на действащите понастоящем антидъмпингови мита. Предоставената от заявителя информация всъщност показва, че на уебсайта на тайландски производител на малки ролки избягването на антидъмпинговите мита изрично е посочено като една от причините за установяване на производството в Тайланд (10).
 2.5. Започване или значително нарастване на дейностите
 (34)
 Що се отнася до комплектуването, съгласно член 13, параграф 2 от основния регламент се изисква комплектуването да е започнало или значително да е нараснало от започването на антидъмпингово разследване или непосредствено преди това и съответните части да са с произход от страната, обект на мерки.
 (35)
 През 2015 г. и 2016 г. вносът от Тайланд в ЕС е бил несъществен. През 2017 г. се наблюдава значително увеличение на износа, като през същата година достига 654 тона и оттогава се увеличава всяка година. Предоставената от заявителя информация за тайландските производители износители, както и публично достъпната информация показват, че изграждането на съоръжения за производство на малки ролки в Тайланд е започнало през 2016 г. и 2017 г., а за едно дружество през 2018 г. Следователно комплектуването е започнало след започването на антидъмпинговото разследване.
 (36)
 Поради неоказване на съдействие от страна на тайландските производители износители Комисията разчиташе на представените от заявителя в искането доказателства и на публично достъпната информация, за да установи произхода на суровините, използвани при комплектуване на малките ролки в Тайланд. Всички тайландски производители, за които е известно, че изнасят продуктите си за Съюза, са дъщерни дружества на китайски производители на алуминиево фолио за домакински цели, които подлежат на антидъмпингови мита при износ от КНР. Освен това според информацията от заявителя едно от тайландските дружества твърди, че закупува всичките си суровини от съседното дружество Dingheng New Materials Co. Ltd., за което при паралелното разследване на джъмбо ролките